Վենետիկի «Մարչիանա» ազգային գրադարանում յունւարի 9-ին կայացաւ գերմանացի գրող եւ իրաւապաշտպան Արմին Վեգների՝ Հայոց Ցեղասպանութեան օրերին արւած լուսանկարների ցուցահանդէսի պաշտօնական բացման արարողութիւնը: Ինչպէս «Արմէնպրես»-ին տեղեկացրին ՀՀ արտաքին գործերի նախարարութեան մամուլի, տեղեկատւութեան եւ հասարակայնութեան հետ կապի վարչութիւնից, ցուցահանդէսի բացման արարողութեանը ներկայ էին Վենետիկի հասարակական եւ քաղաքական շրջանակների, հիւպատոսական կորպուսի, հայ եւ հրէական համայնքների ներկայացուցիչներ: